คือผมได้รับการผ่าตัดฝีในรูทวารเมื่อ 3 เดือนก่อน และเดือนก่อนก็รู้สึกปวดที่อัณฑะลูกซ้ายหน่วงๆบนๆไปถึงท้องน้อยฝั่งซ้ายครับ บอกว่าคงกล้ามเนื้อบาดเจ็บแล้วอักเสบ ได้ยาฆ่าเชื้อเรื่องฝีมากินต่อ และเพิ่มยาแก้ปวด ยาลดอักเสบ ยาคลายกล้ามเนื้อ แต่พอกินยามักมีปวดๆท้องน้อย ส่วนปวดอัณฑะค่อยๆหายดีขึ้น อาการปวดปกติมั้ยครับ และระหว่างนี้พอจะวิ่งหรือปั่นออกกำลังกายได้หรือไม่ครับอาจารย์ครับ
สวัสดีค่ะ อาการปวดอัณฑะนั้น อาจมีสาเหตุมาได้จาก อัณฑะอักเสบหรือติดเชื้อที่อาจทำให้มีปวดบวมแดงที่อัณฑะ ร่วมกับมีไข้ ปวดท้องน้อยได้ สาเหตุอื่นๆเช่นท่อเก็บเชื้ออสุจิอักเสบ ถุงน้ำที่อัณฑะ ไส้เลื่อน เส้นเลือดขอดบริเวณอัณฑะ หรือถ้าปวดบิดรุนแรงมากๆ มากขึ้นเรื่อยๆ อาจนึกถึงภาวะอันตรายเช่นอัณฑะบิวขั้วได้เช่นกันแต่ถ้าตอนนี้อาการปวดอัณฑะทุเลาแล้ว แผลที่ผ่าตัดฝีตรงรูทวารมาก็เชื่อมกันดีแล้ว สามารถทำกิจกรรมต่างๆได้ใกล้เคียงคนปกติ แค่ระวังการออกกำลังกายที่อาจจะมีอุปกรณ์อะไรไปกระแทกตรงบริเวณดังกล่าวโดยตรง แต่ถ้าเป็นการวิ่งหรือปั่นจักรยานออกกำลังกายก็น่าจะสามารถทำได้อย่างปลอดภัยค่ะ